钦定古今图书集成/理学汇编/学行典/第242卷 > 钱镃
## 钦定古今图书集成/理学汇编/学行典/第242卷 > 钱镃

按《嘉定县志》：“钱镃，其先常熟人。世敦孝友，耕读为事。
至镃见常邑人情浇薄，遂迁居嘉邑，居城西之外冈
镇。幼聪颖，长益好学，博涉经史，于书无所不窥。弘治
闲，屡试不遇，遂绝意进取，以诗酒自娱。秉性仁慈，好
施予，周贫乏。时遇岁荒，倾家出粟，煮粥赈饥，全活甚
众。闾里之人莫不重其行谊。